सामाजिक प्रतिबंधों को ‘सजा के चश्मे’ से न देखें!
आपको वे दिन याद हैं, जब बचपन में बाल कटवाने के लिए पिता के साथ पास के सैलून में जाते थे? याद है किस तरह उस पतली-सी बेंच पर बैठकर दोनों कुर्सियों के एक साथ खाली होने का इंतजार करते थे, ताकि बाल कटाने केN. Raghuraman's column - Don't see social restrictions through the lens of 'punishment'!
आपको वे दिन याद हैं, जब बचपन में बाल कटवाने के लिए पिता के साथ पास के सैलून में जाते थे? याद है किस तरह उस पतली-सी बेंच पर बैठकर दोनों कुर्सियों के एक साथ खाली होने का इंतजार करते थे, ताकि बाल कटाने के लिए आप और पिता आजू-बाजू बैठ सकें? और ये याद है कैसे पिता तिरछी निगाहों से आपके सामने लगे शीशे पर देखते थे, ना कि उनके सामने लगे शीशे पर?
सैलून के उन तथाकथित ‘बुरे’ अनुभवों के बारे में आखिर में दो और चीजें बताता हूं। पहला, आपको याद है कैसे पिता उस अनुभवी सैलून मालिक को निर्देश देते थे कि आपके बाल कैसे काटना है, मानो पिता उस स्कूल के प्रिंसिपल हों, जहां जावेद हबीब जैसे हेयर स्टाइलिस्ट पढ़े हों? और दूसरा, जब आप हाईस्कूल में आ गए थे और अकेले बाल कटाने जाते थे, तो वही सैलून वाला किसी फिल्म स्टार की तरह बाल कटाने की आपकी बात खारिज कर देता था? उसका इंकार इसलिए नहीं था कि पिता वापस आकर उसे डांटेंगे, बल्कि इसलिए था क्योंकि उसे भी लगता था कि फैशन में पड़कर हमारा ध्यान पढ़ाई से भटक सकता है और इससे पूरे अकादमिक प्रदर्शन पर असर पड़ेगा। 
70 के दशक में अमिताभ बच्चन की कान के ऊपर तक बालों वाली हेयरस्टाइल से न सिर्फ पैरेंट्स बल्कि टीचर्स भी परेशान हो गए थे। हमारे टीचर्स ने बाल कान के पीछे रखने को कहा था और ऐसा नहीं किया जैसा उत्तरी कर्नाटक के बागलकोट जिले के जामाखंडी तालुका में कुलाहल्ली के सरकारी हाई स्कूल के हेडमास्टर शिवाजी नाइक ने किया।
उन्होंने देखा कि बच्चे सुपरहिट फिल्म ‘हेब्बुली’ के एक्टर सुदीप के जैसे बाल कटा रहे हैं, नाइक ने गांव के सैलून मालिक को पत्र लिखा कि बच्चों की ऐसी मांग न मानें। दिलचस्प रूप से सैलून मालिक छनप्पा सिद्दारम्पा ने भी उनके आग्रह का सकारात्मक जवाब दिया और बच्चों की ऐसी हेयरकट बंद कर दी।
कर्नाटक में एजुकेशन सर्विसेस ऑफिसर नाइक ने गौर किया कि उनका स्कूल बोर्ड परीक्षाओं में अच्छा प्रदर्शन करता था। लेकिन जहां बीते कुछ सालों से लड़कियों के पास होने का अनुपात बढ़ा है, पर लड़कों का गिरा है। जब उन्होंने और कुछ शिक्षा विशेषज्ञों ने विश्लेषण किया तब पता चला कि कई बच्चे सीरियल्स-फिल्में व फैशन की चीजों से प्रभावित हैं। उनमें अनुशासन लाने और पढ़ाई पर ध्यान केंद्रित कराने के लिए नाइक ने स्कूल की डेवलपमेंट-मॉनिटरिंग कमेटी, माता-पिता व शिक्षकों के साथ ये निर्णय लिया। 
सैलून मालिक को लिखे पत्र में नाइक ने कहा, ‘हमारे स्कूल के कई बच्चे हेब्बुली-स्टाइल में बाल कटा रहे हैं। फैशन पर ध्यान से उनकी पढ़ाई पर असर पड़ रहा है। इसलिए मैं आग्रह करता हूं कि बच्चों के सादे बाल काटें। अगर बच्चा फिल्मी स्टाइल में बाल कटाने के लिए कहता है, तो उनके माता-पिता को बताएं या स्कूल को।’
सरकारी स्कूल के हेडमास्टर का हेयर स्टाइल को लेकर लिखा पत्र इंटरनेट पर वायरल हो गया और माता-पिता के साथ शिक्षाविदों की भी प्रशंसा मिल रही है। पिछले सात सालों से पढ़ाने के पेशे में आए नाइक सौभाग्य से ऐसे परिवार से आते हैं, जहां उनके बड़े भाई कर्नाटक पुलिस में हैं और एक भाई इंडियन आर्मी में हैं।
जब कोई रोका-टोकी बड़ों की ओर से या शिक्षकों या समाज की तरफ से हो, तो इसे सजा के चश्मे से न देखें क्योंकि असल में ये सजा नहीं है। यह दरअसल ‘बिल्डर माइंडसेट’ (पढ़ें अनुशािसत जीवन बनाना) पैदा करने की कोशिश है।
फंडा यह है कि खास उम्र वर्ग जैसे विद्यार्थियों और उनकी पढ़ाई पर फोकस बढ़ाने के लिए ऐसे कोई भी सामाजिक प्रतिबंध, अंतत: उनका बेहतर भविष्य ही बनाते हैं।